પરદેશના જ્ઞાતિબંધુઓના ઉલ્લેખ સાથે આ લેખની શરૂઆત થઈ હતી. તો, પરદેશમાં રહેતા જ્ઞાતિજનો સાથે કેવી રીતે સંબંધો બાંધવા તે પર સમાજે વિચારણા કરવાની રહે. મારું માનવુ છે કે ગુજરાત પ્રજાપતિ સમાજના કાર્યકર્તાઓએ પરદેશમાં રહેતા….યાને ઈંગ્લેંન્ડ, અમેરિકા, કેનેડા, ફીજી, ઓસ્ટ્રેલિયા, ન્યુજીલેંન્ડ વગેરે આગળ પડતા જ્ઞાતિજનો સાથે વ્યક્તિગત તેમજ ત્યાની સમાજરૂપી સંસ્થાઓ સાથે પત્રવ્યવહારો કરવા જોઈએ. “પ્રજાપતિ” માસિકની સંસ્થા ભલે ગ્રાહકો ન હોય તો પણ :પ્રજાપતિ” માસિક તેઓને કોમ્પ્લીમેંન્ટરી મોકલવું જોઈએ કે જેથી ગુજરાત પ્રજાપતિ સમાજની પ્રવ્રુતિઓની પરદેશમાં જાણ થાય. અને શક્ય હોય તો પ્રજાપતિ માસિકના પદેશ માટે દર ઓછા કરી પરદેશમાં અનેક ગ્રાહકો બનાવવાનો પ્રયાસ હોય. ધીરે ધીરે આ પ્રમાણે ગુજરાત પ્રજાપતિ સમાજ ફરી “મિત્રતાનો સેતુ” પરદેશના જ્ઞાતિબંધુઓ સાથે બાંધે શકશે. આવા સ્નેહ સંબંધ તેમજ ગુજરાતમાં મહા જ્ઞાતિ પરિવર્તનની આશા મારા હૈયે છે અને હંમેશા રહેશે.